অগ্নিকাণ্ডে নিহতদের মধ্যে পরিচয় শনাক্ত হয়েছে ৩৭ জনের...-739741 | কালের কণ্ঠ | kalerkantho
অগ্নিকাণ্ডে নিহতদের মধ্যে পরিচয় শনাক্ত হয়েছে ৩৭ জনের
২১ ফেব্রুয়ারি, ২০১৯ ১৬:৫১
ঢাকার চকবাজারের চুড়িহাট্টা শাহী মসজিদের পেছনের ভবনে ভয়াবহ অগ্নিকাণ্ডের ঘটনায় নিহত ৭৮ জনের মধ্যে এখন পর্যন্ত ৩৭ জনের পরিচয় শনাক্ত করা সম্ভব হয়েছে। আগুনে পুড়ে যাওয়া অন্য মরদেহগুলোর পরিচয় জানতে ডিএনএ নমুনা সংগ্রহ করছে সিআইডি।
ঢাকা মেডিকেল কলেজ হাসপাতালের ফরেনসিক বিভাগের প্রধান ডা. সোহেল মাহমুদ জানান, অগ্নিদগ্ধে নিহতদের মধ্যে যাদের মরদেহ সম্পূর্ণ পুড়ে গেছে, তাদেরকে শুধু দেখে শনাক্ত করা সম্ভব নয়। এ ধরনের মরদেহের পরিচয় নিশ্চিত হওয়ার জন্য ডিএনএ পরীক্ষা করে স্বজনদের কাছে মরদেহ হস্তান্তর করা হবে।
জানা গেছে, নিহতদের মধ্যে ৬৬ জন পুরুষ, সাতজন নারী এবং শিশু রয়েছে পাঁচজন। হাসপাতাল কর্তৃপক্ষ জানিয়েছে, দগ্ধ ৯ জন ঢাকা মেডিকেলের বার্ন ইউনিটে এবং একজন চিকিৎসাধীন রয়েছে আইসিইউতে।